kk kk bg kk kk be kk kk kk hbs_cyr kk kk kk kk kk hbs_cyr kk ru kk bg kk kk kk kk kk kk hbs_cyr kk kk kk kk kk hbs_cyr kk ru kk bg kk kk kk kk kk kk de kk en fr kk kk kk kk kk kk kk kk kk kk de kk de kk kk kk kk kk kk ru kk kk kk kk kk kk de hbs_cyr kk de kk kk kk kk kk uk ky kk ky kk en kk kk kk kk kk kk kk kk kk kk ba kk kk kk kk de en kk kk de en kk kk de en kk kk kk kk en kk kk en kk kk kk kk kk kk hbs_cyr kk kk kk kk kk hbs_cyr kk ru bg kk kk kk kk bg en kk kk kk kk kk kk be it en en fr en it en en
Алауыздық жамағаттан алыстатады - Қазақстандағы Ислам
Қоғамда адамдар арасындағы қарым-қатынаста жіберетін қателеріміздің бірі – ережелер мен қағидаларда адамдарды жарғылау барысында барлығы бірдей білімге не болмаса бірдей күшке ие деп есептейміз. Дегенмен, ережелер мен қағидалар барлық адамдарға тең дәрежеде қойылғанымен кей жағдайларда оларға бағынбауы немесе ерекшеленуі әбден мүмкін.
Бұл мәселе өте маңызды, яғни егер бір мұсылман оны дұрыс түсінбесе немесе дұрыс жеткізілмесе, адамдар арасында үлкен мәселелер туындайды. Мысалы, мектепте мұғалім оқушыларға үй тапсырмасын береді. Ол әркімнің үй тапсырмасын белгілі бір күнге дейін орындап, әкелуін талап етеді. Алайда, бұл оқушылардың арасында ауырып қалғандар, туыстары бақилық болғандар және басқа да дәлелді себептермен үй тапсырмасын орындай алмай қалғандар болуы әбден мүмкін.
Тәжірибелі ата-ана, тәрбиеші не болмаса басшы және менеджер болудың құпиясы міне осы жерде. Бір жағынан қойылған ережеден айнымау, екінші жағынан сол ережені қолдану барысында адамдардың ерекше жағдайларын немесе кездескен кедергілерін, қиыншылықтарын ескеру.
Сондай-ақ бұл адамның қандай қиындықтарға немесе кедергілерге тап болғанын білдіруі талап етеді. Алла Елшісі Мұхаммедтің (с.ғ.с.) бұл мәселеге қатысты мына сөздеріне назар аударатын болсақ: «Адамдарға имамдық еткен адам жеңіл (қысқа) намаз өткізсін; өйткені жамағат арасында әлсіреген, қарт, (немесе жұмысқа тезірек баруға асыққандар) мұқтаж адамдар болуы мүмкін». (Бұхари, «әл-Жәмәә Уәл-имамә», 33; Муслим, «Салат», 184)
Елімізде теологиялық білім алудың артықшылықтары
Өзге дін өкілдерін құрметтеу – пайғамбар сүннеті
Муаз бин Жәбәл жамағатқа имам болған бір күні түнгі намазға имамдық етіп, «Фатиха» сүресінен кейін «Бақара» сүресін оқи бастады. Ұзақ оқығаны сонша, намаз аяқталмаса да жамағаттың бірі намазын өзі сәлем беріп аяқтады. Мұны білген Муаз әлгі кісі туралы: «Ол екіжүзді», – деді.
Мұны естіген әлгі кісі Пайғамбарымыз Мұхаммедке (с.ғ.с) мән-жайды былай деп жеткізді: «Уа, Алланың Елшісі! Өз қолымызбен (күні бойы) жұмыс істейміз, түйелерімізбен су тасимыз. (Сондықтан кешке шаршаймыз). Кеше кешкісін құптан намазын оқып жатқанда Муаз «Бақара» сүресін оқи бастады және ұзақ оқыды. (Шыдай алмай, намазды өз бетіммен аяқтағанымда) менің бұл әрекетіме екіжүзді деп айыптады», – деді.
Сонда Алла Елшісі Муазға қатты ашуланып, үш рет: «Муаз! Сен неге алауыздық тудырасың?» – деп ұрысты. Сосын «Шәмс және Әғлә сияқты сүрелерді оқы!». – деп бұйырды. (Бұхари, «Адаб», 74-хадис; Муслим, «Салат», 36-хадис)
Бұл оқиғада Алла елшісі Пайғамбарымыз Мұхаммед (с.ғ.с.) Муазға қатты ашуланып, оған үш рет: «Сен неге алауыздық тудырасың?» деуінің себебі өте маңызды. Егер мәселе бұншалықты маңызды болмаса, Алла Елшісі бір сахабаның жүзіне үш рет ашуланбас еді және ол туралы мұншалықты ауыр сөз айтпас еді. Өйткені бұл әрекет адамдарды жамағаттан алыстатады, адамдарды бір-біріне «ол екіжүзді» немесе «жоқ, ол екіжүзді емес» деп екіге бөлініп, көптеген пікірталас болып алауыздық туындауы мүмкін.
Бұл оқиғадан адамдардың ерекше жағдайларын, қиындықтары мен кедергілердін ескере отырып, діннің жалпыға ортақ үкімдерін қолдану қажет болса, екінші жағынан, көзқарастардан, мінез-құлықтардан, сөздерден аулақ болу керектігі анық аңғарылады. Бұл адамдарды діннен алыстатады. Яғни, дін қызметкерлері мен мамандар, діни ғұламалар мен ұстаздары сияқты қоғамды дін мәселесінде басқаратын адамдардан ғана дінді үйрену және үйрету өте маңызды мәселе.
Раббымыз дінімізді дұрыс түсініп өмір сүруімізге, өзгелерге де сүйсіндіруді нәсіп етсін. Адамдарды көркем дінімізді жек көруден сақтасын.
Нұр-Сұлтан қаласы Діндерді зерттеу орталығының теолог маманы, PhD доктор
Әлемдік және дәстүрлі діндер лидерлерінің съезі
Дінаралық диалог – ислам сеніміне қайшы келмейді
Құран Кәрімде аты аталған діндер
Пікір қалдыру Жауапты болдырмау
Э-пошта мекенжайыңыз жарияланбайды. Міндетті өрістер * таңбаланған
Келесі рет пікір қалдыру үшін менің атымды, электрондық поштамды және веб-сайтымды осы браузерде сақтау.
«Хикмет» cөзінің мағынасы қандай?
Бөлісу 176 Твитерге 110
Исламның 5 парызы – Ибраһимнің (а.с.) 5 қазынасы
Бөлісу 1207 Твитерге 755
Дұрыс дұға жасау әдебі
Бөлісу 957 Твитерге 598
Төрт мәзһаб – ислам
Бөлісу 732 Твитерге 458
Елімізде теологиялық білім алудың артықшылықтары
Өзге дін өкілдерін құрметтеу – пайғамбар сүннеті
Қаржы алаяқтарынан қалай сақтанамыз?
Kazislam порталы – мемлекетіміздің дін саласында жүргізіп жатқан жұмыстарын насихаттайтын еліміздегі бірден-бір интернет-ресурс.
Құпия сөзді қалпына келтіру
Құпия сөзді қалпына келтіру үшін пайдаланушы аты немесе электрондық пошта мекенжайын енгізіңіз.
Update Required Flash plugin